paragraph_text: Ivana Tomljenović udano Tomljenović-Meller (Zagreb, 2. rujna 1906. – Zagreb, 30. kolovoza 1988.)<ref>https://proleksis.lzmk.hr/4396/ bila je hrvatska avangardna umjetnica i športašica. Kćer je hrvatskog bana Tomislava Tomljenovića, sestra prvog organizatora hrvatskog turnira u bridžu Jurja Tomljenovića i tetka hrvatskog odvjetnika Marijana Hanžekovića. Bila je poznata po ljevičarskim stavovima. Od njenih se umjetničkih radova ističu fotografije i slike u tehnici tempere. Najpoznatija je fotomontaža Diktatura kralja Aleksandra, vrhunsko djelo t.zv. Nove vizualnosti s Bauhausa. Značajan je broj radova u zbirci Sudac.